Qrim koʻprigi portlashi (2022)
  2022-yil 8-oktabr kuni ertalab soat 06:07 da (Moskva vaqti bilan) Rossiyaning Ukrainaga bosqini davrida Qrim ko‘prigining avtomobil yo‘li qismida portlash sodir bo‘lib, koʻprikka katta zarar yetkazildi. Oʻtib ketayotgan temir yoʻl poyezdining yettita yoqilgʻi vagoni ham yonib ketgan, natijada parallel temir yoʻl koʻprigida kuchli yongʻin kelib chiqqan, avtomobil koʻprigining bir qismi qulab tushgan. Rossiya davlat matbuoti portlashga yuk mashinasi sabab bo‘lganini xabar qildi. Qrimga Rossiya tomonidan tayinlangan rahbar Vladimir Konstantinov Ukrainani javobgarlikda ayblab chiqdi. 2022-yil 8-oktabr holatiga ko‘ra, na Ukraina, na NATO voqea yuzasidan rasmiy bayonot berdi. Ukrainaning yuqori martabali rasmiylari biroz avvalroq ko‘prik voqeasini raketa zarbalari uchun qonuniy javob ekanligini taʼkidlashgan edi.